**GALWAD am luniau, fideos ac astudiaethau achos ar gyfer prosiectau sy’n ymwneud â chyfiawnder hinsawdd a’r argyfwng hinsawdd a byd natur**

**Beth?**

Mae Cyngor Celfyddydau Cymru wedi ymrwymo i hyrwyddo rôl bwysig y celfyddydau o ran trawsnewid ein cymdeithas a’n heconomi i fynd i’r afael â’r argyfwng hinsawdd a byd natur.

Er mwyn codi ymwybyddiaeth o gyfoeth ac amrywiaeth y gwaith creadigol sydd wedi’i greu gyda’n cefnogaeth ni ledled Cymru, o ran y themâu cyfiawnder hinsawdd a’r argyfwng hinsawdd a byd natur, rydym yn gofyn i’r sector celfyddydau rannu rhai o’u dogfennau â ni.

**Pam?**

Rydym yn ymwybodol bod llawer o waith wedi’i greu yng Nghymru ar y themâu hyn dros y blynyddoedd, ac rydym eisiau sicrhau bod y gwaith hwn yn fwy gweladwy. Er mwyn cyflawni hyn, hoffem greu casgliad o luniau, fideos ac astudiaethau achos.

Er enghraifft, byddwn yn defnyddio’r deunydd hwn fel rhan o ddeunydd hyrwyddo a chyhoeddusrwydd mewnol ac allanol Cyngor Celfyddydau Cymru. Er enghraifft:

* i ddangos ein cynllun cyntaf ar gyfer Cyfiawnder Hinsawdd a’r Celfyddydau
* mewn diweddariadau ar ein gwaith sy’n seiliedig ar ein blaenoriaeth Cyfiawnder Hinsawdd
* mewn cyflwyniadau cyhoeddus rydym yn eu cynnal fel rhan o ddigwyddiadau yng Nghymru, y DU ac yn rhyngwladol.

Bydd hyn yn ein helpu i godi proffil y gwaith ysbrydoledig ac arloesol sydd wedi’i greu yng Nghymru a rhannu ei effaith.

**Dyddiad cau**

9Medi 2024

**Sut i gyflwyno**

Anfonwch eich dogfennau drwy e-bost at Karine Decorne gyda’r ffurflen isod wedi’i llenwi a’i llofnodi.

[karine.decorne@arts.wales](mailto:karine.decorne@arts.wales)

**Fformatau**

Lluniau:

* Hyd at 8 llun – png neu jpeg, tirlun neu sgwâr – o dan 8MB yr un
* Yn ddelfrydol, dylai lluniau fod mewn manylder uwch, ar ffurf tirlun ac o leiaf 1920px x 1080px o ran maint
* Credydau ar gyfer pob llun a ddarperir

Fideos:

* Rhannwch ddolenni i Vimeo, Youtube neu ffeil fideo. Y fformat cyflwyno a ffefrir yw .MP4
* Os nad yw MP4 yn bosibl, gellir derbyn ffeiliau yn y fformatau canlynol: WMV, .AVI, .MOV
* Dylid ffilmio cynnwys fideo ar ffurf tirlun (nid portread)
* Dylid ffilmio’r cynnwys mewn Manylder Uwch Llawn (1080p)
* Yn ddelfrydol, mae angen i'r fideos yn ddwyieithog, neu un yn Gymraeg ac un yn Saesneg ac un yn Gymraeg gydag isdeitlau yn y ddwy. Rydym yn gwerthfawrogi na fydd y rhain ar gael bob amser

Sain:

* Dylai sain fod o ansawdd uchel heb unrhyw synau cefndir annisgwyl neu sy’n tynnu sylw
* Mae’r fformatau ffeil canlynol yn cael eu cefnogi, er mai cyflwyno ffeil .WAV yw’r fformat a ffefrir
* Sain PCM mewn cynhwysydd WAV
* Sain MP3 mewn cynhwysydd MP3/WAV
* Sain AAC mewn cynhwysydd MOV
* Sain FLAC

Astudiaethau achos

Gallai’r rhain fod yn ddolen i wefan, yn ddogfen Word neu’n ddogfen PDF. Mae angen i’r rhain fod ar gael yn Gymraeg a Saesneg.

**Hawlfraint**

Mae Gweithiau yn cael eu diffinio fel gwaith celf a gweithgareddau creadigol a gynhyrchir gennych chi drwy gymryd rhan mewn prosiect a ariennir gan Gyngor Celfyddydau Cymru.

**Perchennog/Gweinyddwr yr Hawliau**

Enw

Cyfeiriad

Drwy lofnodi’r ffurflen hon, mae perchennog / gweinyddwr yr hawliau yn rhoi sicrwydd y gall Cyngor Celfyddydau Cymru ddefnyddio’r Gweithiau a ddarperir, a hynny heb orfod talu unrhyw gostau.

Yn gyfnewid am y cyfle, dylai hyn alluogi’r Gweithiau i gyrraedd cynulleidfaoedd newydd. Er mwyn cyflawni hyn – gyda chaniatâd perchennog yr Hawliau yn y Gweithiau neu gydag awdurdod perchennog yr Hawliau – rhoddir trwydded ddi-droi’n-ôl, anghyfyngedig, heb freindal i Gyngor Celfyddydau Cymru atgynhyrchu’r Gweithiau a chyfieithu unrhyw elfennau sain neu destun o’r Gweithiau, naill ai ar eu ffurf wreiddiol neu wedi cael eu golygu, eu haddasu neu eu newid mewn perthynas â gwaith yn ymwneud â chyfiawnder hinsawdd a’r argyfwng hinsawdd a byd natur. Bydd y deunyddiau a gyflwynir yn cael eu cadw am gyfnod o 5 mlynedd o’r adeg y cânt eu llwytho i fyny.

Dyma sut y bydd y Gweithiau yn cael eu defnyddio:

* fel deunyddiau hyrwyddo a chyhoeddusrwydd mewnol ac allanol Cyngor Celfyddydau Cymru
* ar gyfer unrhyw wefannau, cyhoeddiad electronig a sianeli cyfryngau cymdeithasol a gynhyrchir gan neu ar ran Cyngor Celfyddydau Cymru

**Enw:**

**Llofnod:**

**Dyddiad:**